Kamu bisa jelasin ke aku soal Age of Empires dalam bahasa melayu?

Age of Empires (; Melayu: lit. Zaman Empayar) ialah satu siri permainan video strategi masa nyata berdasarkan sejarah, yang awalnya dikembangkan oleh Ensemble Studios dan diterbitkan oleh Xbox Game Studios (dahulunya Microsoft Studios). Permainan pertamanya ialah Age of Empires yang diterbitkan pada tahun 1997. Lapan jumlah permainan dalam siri ini telah dikeluarkan.

Permainan pertama di dalam siri ini, Age of Empires memfokuskan pada peristiwa di Eropah, Afrika dan Asia, merangkumi Zaman Batu hingga Zaman Besi; pek tambahannya pula memasuki tentang pembentukan dan pengembangan Empayar Rom. Sekuelnya, Age of Empires II: Zaman Raja-raja, ditetapkan pada Zaman Pertengahan, sementara pek tambahannya tertumpu sebahagian daripada penaklukan Sepanyol di Mexico, selain daripada beberapa tamadun lain. Permainan ketiganya, Age of Empires III menerokai zaman moden awal, ketika Eropah menjajah Amerika dan beberapa negara Asia mengalami kemerosotan. Keluaran utama keempat dalam siri ini, Age of Empires IV, diterbitkan pada tahun 2021, 16 tahun selepas keluaran utama sebelumnya. Francais Age of Empires turut mempunyai keluaran sampingan bernama Age of Mythology, yang ditetapkan pada masa yang sama dengan permainan Age of Empires yang pertama, tetapi memfokuskan pada unsur mitologi tamadun Yunani, Mesir, dan Norse. Pada tahun 2011, Microsoft Studios telah mengeluarkan Age of Empires Online, yang mengambil pendekatan yang berbeza sebagai permainan percuma dalam talian yang menggunakan Games for Windows Live. Selain daripada itu, Microsoft Studios juga telah mengeluarkan Age of Empires: Castle Siege, dan Age of Empires: World Domination yang merupakan permainan mudah alih percuma dalam talian, namun kedua-duanya telah dibatalkan setelah beberapa tahun. Sebuah permainan baharu, Age of Empires Mobile sedang dalam proses pembangunan.

Siri Age of Empires telah menjadi satu kejayaan komersial, menjual lebih dari 25 juta permainan. Pengkritik telah mengaitkan sebahagian kejayaan siri ini dengan tema bersejarah dan permainan adil; pemain kecerdasan buatan (AI) mempunyai kelebihan yang lebih sedikit daripada banyak pesaing siri ini.